***Uslovi korišćenja usluge***

Odredbe sadržane u ovim Uslovima korišćenja usluge („Uslovi“) u vezi sa vašim korišćenjem  KÖPA servisa (pogledajte definiciju dole) odnose se na bilo koji ugovor zaključen između „vas“, kao korisnika identifikovanog na osnovu registracionih podataka koji su nam poslati putem zahteva za registraciju i kompanije Tehnološko partnerstvo doo („TP“) u vezi sa vašim korišćenjem KÖPA servisa.

Molimo vas da pročitate ove Uslove pre korišćenja našeg servisa. TP može u svako vreme izmeniti odredbe sadržane u ovim Uslovima u skladu sa odredbama člana 2. ovih Uslova. TP vam takođe skreće pažnju na odredbe članova 4, 7. i 12. u ovim Uslovima koje navode određene okolnosti na osnovu kojih TP može da prekine ili obustavi vaše korišćenje KÖPA servisa i sa njim povezanih usluga i/ili funkcionalnosti a koje ograničavaju odgovornost TP-a u tom pogledu.

1. **Definicije**

**Nalog:** korisnički nalog kojeg je kreirao Registrovani korisnik podnošenjem zahteva za registraciju, preko kojeg se može pristupiti i koristiti KÖPA servis, ili dodeljeni pristupni podaci od strane tehničkog tima.

**Ugovor:** ovi Uslovi zajedno sa drugim dokumentima na koji se ovi Uslovi odnose.

**KÖPA servis:** potpuno novi metod kupovine koji omogućava realizaciju svake pojedinačne kupovine u najkraćem roku, uz korišćenje Köpa™ QR kodova na već postojećim eShop ili offline mestima prodaje registrovanih korisnika.

**Podaci o klijentu:** Vaš skup podataka koji se koristi, generiše, otprema ili preuzima preko KÖPA servisa.

**Događaj više sile:** Događaj, ili niz povezanih događaja, koji je van razumne kontrole ugrožene strane (uključujući otkazivanja interneta ili bilo koje javne telekomunikacione mreže, hakerske napade, napade radi onemogućavanja usluga, napade virusa ili drugog malvera, otkazivanja napajanja, promene zakona, katastrofalne eksplozije, požare, poplave, nerede, terorističke napade i ratove).

**Sredstvo plaćanja** se odnosi na trenutni, važeći, prihvaćeni način plaćanja, a koji može uključivati i plaćanje putem KÖPA servisa.

**Registrovan korisnik:** Pravno lice ili preduzetnik koji je podneo preko svog ovlašćenog lica uredan zahtev za registraciju.

1. **Primena**

Ovi Uslovi se primenjuju između vas i privrednog društva Tehnološko partnerstvo DOO. Uslovi navedeni u ovim Uslovima primenjuju se na registraciju i korišćenje KÖPA servisa, osim ako nije drugačije navedeno u ovim uslovima.

Odredbe ovog Ugovora biće vam dostupne elektronskim putem pre zaključenja Ugovora. Pristup i korišćenje KÖPA servisa mogući su samo nakon prihvatanja Uslova. U granici dozvoljenoj zakonom, TP ima pravo da u svakom trenutku izmeni ili dopuni odredbe Ugovora, bez obaveze da saopštava razloge zbog kojih to čini. Do takvih promena Ugovora, bez ograničenja, može doći ako (i) se dodatne funkcionalnosti KÖPA servisa; (ii) usluge KÖPA servisa na koje ste se pretplatili moraju da se koriguju na osnovu promena (tumačenja) propisa i/ili usled sudske presude ili odluke državnog organa; (iii) promene ili manje administrativne korekcije moraju da se izvrše bez ikakvog primetnog ili materijalnog efekta za vas. Saglasni ste da ćete se pridržavati Ugovora u bilo koje vreme.

U slučaju izmena Ugovora od strane TP-a, bićete obavešteni putem KÖPA servisa i biće vam dostupna korigovana verzija Ugovora. Ukoliko nove odredbe materijalno utiču na vas, imate mogućnost da obavestite TP da imate nameru da raskinete Ugovor, ili u zavisnosti od slučaja, relevantne pretplate.

1. **Registrovani korisnici**

Pored drugih obaveza navedenih u ovim Uslovima, vi kao Registrovani korisnik garantujete da ćete (i) koristiti KÖPA servis u skladu sa odredbama ovog Ugovora (ii) koristiti usluge KÖPA servisa na koje ste se pretplatili samo u saglasnosti sa zakonima i propisima koji važe za vas, (iii) obezbediti da vaš hardver, softver, mrežno povezivanje i sistemi budu u skladu sa zahtevima za korišćenja KÖPA servisa, u meri u kojoj vas je TP obavestio o ovome.

Takođe, garantujete da su svi podaci uneti u zahtevu za registraciju tačni i istiniti, te da ispunjavate sve uslove za korišćenje KÖPA servisa kao registrovani privredni subjekat u odgovarajućoj zakonom propisanoj pravnoj formi. Tehnološko partnerstvo kao pružalac usluge KÖPA servisa nije odgovoran za bilo koju vrstu štete koja može nastati davanjem lažnih podataka i korišćenjem usluge KÖPA servisa od strane takvih lica.

1. **Pravo i uslovi korišćenja**

Pod uslovom da se pridržavate uslova navedenih u ovom Ugovoru i da je TP primio odgovarajuće naknade za korišćenje relevantnih usluga, TP vam dodeljuje opozivo, neekskluzivno, neprenosivo, ograničeno pravo pristupa KÖPA servisu na koje ste se pretplatili tokom trajanja pretplate, bez prava davanja podlicence. TP zadržava sva prava koja nisu izričito odobrena. Osim ako nije drugačije navedeno u Ugovoru, obavezujete se i garantujete da nećete:

• u meri koju dozvoljava važeći zakon, kopirati, izmeniti, duplirati, vršiti preradu dela, lažirati, preslikavati, ponovo objavljivati, preuzimati, prikazivati, prenositi ili distribuirati celu ili bilo koji deo KÖPA servisa u bilo kom obliku ili mediju ili na bilo koji način, osim onako kako može biti izričito dozvoljeno ovim Ugovorom, ili pokušati bilo koju od ovih radnji.

• osim u onoj meri u kojoj je takvo ograničenje zabranjeno važećim zakonom obrnuto kompajlirati, rastaviti, vršiti obrnuti inženjering ili na drugi način svesti na ljudski-uočljivu formu celu ili bilo koji deo KÖPA servisa ili pokušati bilo koju od ovih radnji. Ako smatrate da je takva radnja neophodna i dozvoljena zakonom, morate obavestiti kompaniju TP u roku od 30 (trideset) dana pre preduzimanja takvih radnji; ili

• prodati, iznajmljivati, dati u zakup, dodeljivati, distribuirati, prikazivati, otkrivati ili na drugi način komercijalno iskorišćavati KÖPA servis, osim onako kako je izričito dozvoljeno ovim Ugovorom.

Pored gore navedenog, Vi nećete, direktno ili indirektno: (i) zaobići ili prekršiti bilo koji bezbednosni uređaj ili zaštitu korišćenu za ili sadržanu u okviru KÖPA servisa , (ii) obavljati aktivnost koja utiče na ili ometa korišćenje KÖPA servisa (uključujući njihov učinak) i/ili podatke treće strane sadržane u njima, (iii) ponovo formatirati, frejmovati ili postavljati pop-up prozore preko bilo kog dela KÖPA servisa (iv) koristiti KÖPA servisa i dodatna TP rešenja za skladištenje ili prenošenje materijala koji narušava autorska prava, koji je klevetnički, ili na drugi način nezakonit ili deliktan, ili skladištenje ili prenošenje materijala koji narušava prava na privatnost trećih strana, (v) koristiti KÖPA servis na način na koji bi se ometao normalan protok komunikacija, ili na drugi način uticalo na sposobnost drugog korisnika da koristi KÖPA servis, (vi) koristiti KÖPA servis za skladištenje ili prenošenje šifara, datoteka, skripti ili programa namenjenih da nanesu štetu, uključujući bilo koji oblik zlonamernog programa, na primer, viruse, crve, vremenske bombe i trojanske konje (vii) pokušavati da dobijete neovlašćen pristup KÖPA servisu, njenim povezanim sistemima i (elektronskim komunikacionim) mrežama ili dozvoljavati direktan ili indirektan pristup ili korišćenje KÖPA servisa i dodatnih TP rešenja na način koji zaobilazi ugovorno ograničenje korišćenja, (viii) kopirati KÖPA servis ili bilo koji njihov deo, karakteristiku, funkciju ili korisnički interfejs i/ili pristupati KÖPA servisu i dodatnim TP rešenjima da biste izgradili konkurentan proizvod ili uslugu, (ix) koristiti KÖPA servis i dodatna TP rešenja na bilo koji način na koji bi prekršili bilo koji važeći zakon.

Ako primetite bilo kakvo kršenje ovog Člana 4. (Pravo korišćenja i uslovi), vi ćete o tome odmah obavestiti TP.

Prihvatate i saglasni ste da TP može da postavi takve prakse i/ili ograničenja u vezi sa korišćenjem KÖPA servisa.

TP može da obustavi pristup korišćenju KÖPA servisa za koje ste se pretplatili u slučaju da: (a) TP postane svestan verodostojne tvrdnje da vaša upotreba KÖPA servisa krši važeće zakone, (b) vaša upotreba KÖPA servisa krši ovaj Ugovor ili ometa normalan rad KÖPA servisa ; (c) TP ima pravo da raskine Ugovor iz razloga navedenog u ovom Ugovoru.

U svakom slučaju obustavljanja kako je gore navedeno, TP će upotrebiti razumne napore da vas obavesti o obustavljanju u roku od dvadeset četiri (24) sata, osim ukoliko s razlogom utvrdi da je davanje obaveštenja u kraćem roku neophodno ili nikakvo obaveštenje nije moguće da bi se zaštitili interesi TP-a, vaši interesi i/ili interesi treće strane.

Saglasni ste da odredbe specifične za određeno rešenje mogu da nametnu alternativne i/ili dodatne uslove i/ili ograničenja.

1. **Plaćanje, pretplata, otkazivanje**

U meri u kojoj je to primenjivo, upotreba i pristup korišćenju KÖPA servisa biće fakturisani na osnovu plana pretplate koji ste izabrali.

Osim ukoliko druga ugovorna strana ne otkaže plan pretplate pre isteka pretplate koja je u toku (tj. roka koji izaberete kao deo vašeg plana pretplate), vaša pretplata biće automatski obnovljena za drugi rok pretplate jednak vašem početnom roku pretplate. Obaveštenje o neobnavljanju poslaćete preko postavki naloga na KÖPA servisu. Sva obnavljanja biće naplaćena po trenutnim tarifama.

U slučaju da otkažete vaš plan pretplate za korišćenje i pristup KÖPA servisu, neće vam biti naplaćeno za sledeći ciklus fakturisanja. Osim ako drugačije nije utvrđeno u ovim Uslovima, u slučaju otkazivanja pretplate neće vam biti refundiran iznos pretplate koji je već naplaćen. Nakon isteka i/ili prekida roka pretplate, Podaci klijenta ostaju dostupni u skladu sa odredbama utvrđenim u ovim Uslovima.

Sve cene su izražene bez PDV-a i drugih poreza koji mogu biti nametnuti osim ukoliko drugačije nije izričito navedeno.

Istek ili raskid iz bilo kog razloga (u meri u kojoj je to dozvoljeno zakonom) ne dovodi do povraćaja bilo kakvih naknada.

U meri u kojoj Sredstva plaćanja predviđaju naknadno plaćanje po fakturi, saglasni ste da će se plaćanja vršiti po osnovu mesečne fakture izdate od strane TP-a i da će sve fakture (osim ako je drugačije navedeno u fakturi) dospeti trideset (30) kalendarskih dana od datuma izdavanja fakture. Ukoliko se faktura ne ospori pismenim putem u roku od petnaest (15) dana od njenog slanja, to znači neopozivo prihvatanje ove fakture. TP šalje sve vaše fakture elektronskim putem. Smatra se da ste fakturu primili narednog radnog dana nakon što ga je kompanija TP poslala osim ako TP ne dobije povratnu informaciju ili automatski odgovor da e-pošta nije uspešno isporučena.

Po isteku pretplate i/ili raskidu iz bilo kog razloga (u meri dopuštenoj zakonom), saglasni ste da sve naknade koje su plaćene i plative ne mogu biti refundirane i svi neiskorišćeni iznosi ne mogu da se prenesu.

Odgovorni ste za ispravnost i ažurnost vašeg Sredstva plaćanja. Ako Sredstvo plaćanja više nije važeće ili, iz bilo kog razloga, plaćanje ne može da se izvrši, TP ima pravo da obustavi pristup KÖPA servisu.

Možete uvek da upravljate vašim Sredstvom plaćanja, dodate i/ili izbrišete više Sredstava plaćanja u okviru KÖPA servisa u odeljku sa Sredstvom plaćanja u delu „postavke“. Ako verujete da je plaćanje pogrešno oduzeto od vaših Sredstva plaćanja, morate odmah o tome da obavestite TP.

**6.Garancija**

Osim ukoliko zakonom nije određeno drugačije, TP će uložiti sve razumne napore da vam omogući korišćenje KÖPA servisa na koje ste se pretplatili i da se pobrine da KÖPA servis bude značajno usaglašen sa tehničkim i funkcionalnim kvalifikacijama navedenim u relevantnoj dokumentaciji. Međutim, uzimajući u obzir trenutno stanje tehnike, TP ne garantuje da neće doći do prekida korišćenja KÖPA servisa, kao i da u vezi sa korišćenjem KÖPA servisa nema grešaka i/ili štetnih kodova. TP preduzima sve komercijalno razumne napore za ispravku i rešavanje grešaka, prepoznajući da takvo prilagođavanje može uključivati upotrebu privremenih rešenja i/ili zaobilaznica koje prihvatate.

Ako mislite da u vezi sa korišćenjem KÖPA servisa postoji defekt ili sigurnosni incident, morate se obratiti korisničkom servisu i službi za pomoć, bez odlaganja, koristeći kontakt podatke prikazane na KÖPA servisu. Prilikom prijavljivanja sigurnosnog incidenta, TP-u ćete pružiti sve informacije koje su razumno potrebne za rešavanje incidenta. Postojanje incidenta će biti uvaženo samo ukoliko incident može da se demonstrira i reprodukuje. TP će učiniti sve razumne komercijalne napore da reši sigurnosni incident u najkraćem razumnom roku. TP nema nikakvih obaveza da ispravi incident u vezi sa incidentima koji su (i) nastali zbog bilo koje izmene na TP rešenju(ima) koja nije napravio ili odobrio TP ili (ii) koji se odnose na rešenja trećih strana.

Registrovani korisnik ima isključivu odgovornost kao Trgovac za sve pravne i fizičke nedostatke robe/usluga koja će biti predmet prodaje na sopstvenoj eShop platformi Registrovanog korisnika, te je jedini odgovoran prema kupcu i svim trećim licima, u smislu relevantnih odredbi Zakona o zaštiti potrošača, Zakona o trgovini, Zakona o elektronskoj trgovini i drugih primenljivih propisa kojima se reguliše njegov položaj kao Prodavca robe/Pružaoca usluga i isti je takođe isključivo odgovoran za nedozvoljen sadržaj, izgled, namenu i funkcionalnost svoje platforme kao i eventualnu povredu relevantnih pozitivno pravnih propisa koji se primenjuju na delatnosti koja se obavljaju putem iste platforme ili na drugi način.

Registrovani korisnik će nadoknaditi celokupnu štetu i odbiti bilo koji zahtev trećeg lica prema TP, a koji je posledica nepoštovanja bilo koje od obaveza preuzetih u skladu sa ovim Ugovorom.

**7.Održavanje**

TP zadržava pravo da povremeno promeni, ažurira ili nadogradi KÖPA servis, na primer u kontekstu tehničkih prilagođavanja i poboljšanja (kao što su unapređena brzina i pouzdanost). Kad god je moguće, TP će uložiti razumne napore da se, u meri u kojoj je to moguće, takve izmene, ažuriranja i/ili nadogradnje vrše van radnog vremena. Izmene, ažuriranja i/ili nadogradnje biće Vam dostupni odmah po ponovnom pristupanju KÖPA servisu ili ukoliko je to potrebno, dodatnim TP rešenjima.

Osim ako ovim Ugovorom nije izričito navedeno, ovaj Ugovor se odnosi na sve nove ili dodatne funkcije koje unapređuju poslednju verziju KÖPA servisa na koje ste se pretplatili. TP zadržava pravo dodatne naplate srazmerno dodatnim funkcijama. TP će preduzeti sve razumne napore da ne izvrši izmene u specifikacijama koje imaju za posledicu značajno smanjenje nivoa funkcionalnosti KÖPA servisa. Međutim, u slučaju značajnog smanjenja nivoa funkcionalnosti, zadržavate pravo na raskid Ugovora bez bilo kakvih troškova ili odgovornosti. U tom slučaju, gubite pravo na korišćenje KÖPA servisa i dodatnih TP rešenja.

Ako je razumno moguće, kompanija TP vas unapred obaveštava o svim značajnim promenama koje mogu uticati na korišćenje KÖPA servisa i dodatnih TP proizvoda. U slučajevima kada je TP u obavezi da izvrši tehnička prilagođavanja ili poboljšanja, na primer, iz razloga promene zakona ili propisa ili da bi se predvideli i otklonili mogući bezbednosni rizici, vaše opcije za korišćenje mogu biti privremeno ograničene, obustavljene ili izmenjene. Saglasni ste da usluge TP-a mogu zahtevati uspostavljanje dodatne platforme i/ili upotrebu nove platforme, sa ili bez prenosa vaših podataka. TP ne mora da zahteva posebnu dozvolu za to. U tom slučaju, i u meri u kojoj je to moguće, TP će vas obavestiti da li takve izmene mogu imati značajan uticaj na vaše korišćenje KÖPA servisa i drugih rešenja u okviru platforme pružajući vam mogućnost raskida ovog Ugovora, kako je utvrđeno u Članu 7, paragraf 2 ovog Ugovora.

Bez obzira na sve drugo navedeno u ovom Ugovoru, TP ima pravo da prikuplja i analizira podatke i druge informacije u vezi sa upotrebom i performansama različitih aspekata KÖPA servisa, uključujući bez ograničenja Podatke o klijentu.

TP može slobodno koristiti te informacije i podatke za sve vreme trajanja pretplate kao i nakon njenog isteka, kako bi unapredio i poboljšao usluge, kao i u druge razvojne, dijagnostičke i korektivne svrhe u vezi sa uslugama i drugim TP ponudama.

Takođe, ima pravo da takve podatke i informacije i da ih saopšti svojim podugovaračima za prethodno navedenu svrhu, a u zbirnom obliku.

**8. Podaci o klijentu**

Zadržavate sva (vlasnička) prava na Podacima o klijentima. TP-u i licima ovlašćenim od strane TP-a odobravate sva takva prava i dozvole za ili u vezi sa Podacima o klijentu kako je potrebno ili korisno za TP da izvršava svoje obaveze prema ovom Ugovoru. Bićete odgovorni za tačnost, kvalitet, integritet, zakonitost, pouzdanost, primerenost Podataka o klijentu. Garantujete da imate sva neophodna prava i dozvole za korišćenje Podataka o klijentu i da Podaci o klijentu i njihova primena u okviru ovog Ugovora neće prekršiti: (i) nijedan zakon, (ii) nijedno pravo intelektualne svojine treće strane, pravo na privatnost, publicitet ili druga prava.

TP će štiti Podatke o klijentu kao poverljive u skladu sa odredbama o poverljivosti ovog Ugovora i sstandardima koji nisu ništa manje strogi od onih koje TP koristi za čuvanje svojih poverljivih informacija. Bez obzira na prethodno navedeno, TP će imati pravo da podeli Podatke o klijentima sa trećim stranama, kada ste se vi sa tim saglasili odnosno odobrili deljenje podataka sa tim trećim stranama (npr. računovođe).

TP nije u obavezi da nadzire bilo koje Podatke o klijentu koji su otpremljeni, sačuvani ili na drugi način poslati. Ipak, ako TP smatra da je takav postupak neophodan na osnovu vašeg kršenja ovog Ugovora, TP može da ukloni Podatke o klijentu sa KÖPA servisa odnosno iz dodatnih TP rešenja. U takvom slučaju TP će primeniti razumne napore da vam dostavi prethodno obaveštenje o uklanjanju takvih podataka kada je to izvodljivo. Međutim, ako TP utvrdi da vaši postupci mogu ugroziti rad TP-a ili drugih korisnika, TP može odmah ukloniti Podatke o klijentu. U tom slučaju, TP neće snositi nikakvu odgovornost prema vama za uklanjanje ili brisanje Podataka o klijentu u skladu sa odredbama ovog Člana.

**9. Prava intelektualne svojine**

Sva prava vlasništva, prava intelektualne svojine i druga vlasnička prava u vezi sa korišćenjem KÖPA servisa i dodatnim TP rešenjima i povezanom dokumentacijom uključujući sve izmene i dopune ili druge dodatke, pripadaju TP-u. Ovaj Ugovor ne podrazumeva prenos prava intelektualne svojine na vas.

U meri u kojoj bi TP iskoristio softver treće strane ili “open-source” softver, saglasni ste da ovaj softver treće strane ili “open-source" softver podleže sopstvenim odredbama i uslovima koji će činiti sastavni deo ovog Ugovora u meri u kojoj vas je TP obavestio o takvim odredbama. U vezi sa tim licencama dobijenim od trećih strana ili putem “open-sourcea”, ne možete dobiti dodatna prava osim onih sadržanih u odredbama treće strane ili “open-source” licenci. Te odredbe će imati prednost nad bilo kojim drugim odredbama ovog sporazuma koje se odnose na ove licence.

Nije vam dozvoljeno uklanjanje ili menjanje bilo koje oznake autorskih prava, žigova trgovačkih naziva ili drugih prava intelektualne ili industrijske svojine, oznake poverljive prirode svih informacija sadržanih ovde, uključujući zabranu otkrivanja informacija.

Zadržavamo pravo suspendovanja korisničkih prava Registrovanim korisnicima koji uporno krše autorska prava kompanije TP ili trećih strana nakon što ih je TP obavestio o takvim kršenjima od strane i u ime nosioca autorskih prava. Bez obzira na gore navedeno, u slučaju da sumnjate da je vaš rad umnožen i objavljen preko KÖPA servisa ili pomoću nje, tako da predstavlja kršenje autorskih prava, u obavezi ste da nam dostavite: (i) elektronski ili fizički potpis osobe koja je ovlašćena da deluje u ime nosioca autorskih prava (ii) opis rada zaštićenog autorskim pravima u vezi koga sumnjate da je došlo do kršenja (iii) gde se rad sa navodnim kršenjem može pronaći (iv) vašu adresu, broj telefona i adresu e-pošte (v) vašu pismenu izjavu da nemate nikakav razlog da verujete da je rad sa navodnim kršenjem objavljen sa vašom dozvolom ili dozvolom vaših nosioca licence (vi) vašu izjavu da ste ispravno i verodostojno dostavili sve gornje informacije i da ste vi vlasnik autorskih prava ili da ste ovlašćeni da delujete u ime nosioca autorskih prava po ovom pitanju.

**10. Odgovornost**

Ništa u ovom Ugovoru ne može ograničiti niti isključiti odgovornost TP-a za (i) štetu usled smrti ili telesne povrede, (ii) štetu za krivicu i grubu nepažnju, (iii) štetu koja se ne mogu isključiti ili ograničiti prema važećem zakonu. TP preduzima sve razumne napore da obezbedi visoki kvalitet usluga KÖPA servisa. Ovo je naravno ograničeno na usluge i okolnosti koje potpadaju pod nadležnost TP-a. TP nije odgovoran za Rešenja trećih strana (osim ukoliko se odgovornost za štetu može pripisati isključivo kompaniji TP), sistemske defekte, prekide i/ili neispravno funkcionisanje tehničkih instalacija ako nisu u nadležnosti TP-a i desili se bez krivice TP-a ili lica koja deluju u ime TP-a.

TP će obavljati svoje obaveze na profesionalan način, uz pomoć razumnih veština i brige. Ove obaveze će obavljati odgovarajući broj podesnog, kvalifikovanog i iskusnog osoblja. Ukupna odgovornost TP-a prema vama za bilo koji deo prouzrokovan, proizašao iz ili koji se odnosi na ovaj Ugovor i njegov predmet, bilo da je reč o ugovornim zahtevima, nepažnji ili bilo kom drugom osnovu, biće u svakom trenutku ograničena na dokazanu direktnu štetu. TP neće biti odgovoran, bilo po ugovoru ili po osnovu kršenja ugovora (uključujući nepažnju) za indirektne ili posledične štete kao što su gubitak profita, gubitak budućeg profita ili prihoda, gubitka očekivane uštede, gubitka šansi, gubitak ugleda, gubitka ugovora ili klijenata, gubitka poslovne reputacije ili poslovne mogućnosti u vezi sa kršenjem ili navodnim kršenjem ovog Ugovora.

U skladu sa prvim stavom, ukupna odgovornost kompanije TP za dokazanu direktnu štetu koju ste pretrpeli, ograničena je na iznose koje ste platili kompaniji TP i koje ste dužni da platite (bez potencijalnih poreza i PDV-a) u periodu od 6 meseci pre nastanka relevantnog potraživanja. TP ni na koji način nije odgovoran u slučaju više sile.

**11. Viša sila**

Ako događaj više sile dovede do propuštanja ili kašnjenja u izvršavanju bilo kojih obaveza bilo koje ugovorne strane prema ovom Ugovoru, osim obaveze plaćanja, ta obaveza biće obustavljena tokom trajanja događaja više sile. Ugovorna strana koja postane svesna događaja više sile do kog je došlo, ili do kog će verovatno doći, svakog propuštanja ili kašnjenja u izvođenju bilo kojih obaveza bilo koje ugovorne strane prema ovom Ugovoru, mora: (a) odmah obavesttii drugu stranu; i (b) obavestiti drugu stranu o periodu tokom koga se očekuje da će se takvo propuštanje ili kašnjenje nastaviti. Ugovorna strana na čije izvršavanje obaveza prema ovom Ugovoru utiče događaj više sile mora da preduzme razumne korake kako ublažila efekte događaja više sile.

**12. Uslovi i (posledice) raskida Ugovora**

Ovaj Ugovor stupa na snagu od trenutka njegovog prihvatanja, i, osim ako se ne raskine ranije u skladu sa odredbama ovog Ugovora, ističe po isticanju svih uslova za pretplatu ili, u slučaju da nemate nikakvu pretplatu, u trenutku kada jedna od strana raskine ugovor bez navođenja razloga. Možete se odlučiti da prekinete sa korišćenjem KÖPA servisa i/ili dodatnih TP rešenja u bilo kom trenutku. Takav raskid vam međutim ne daje pravo na refundaciju bilo kojih unapred plaćenih troškova. I TP i vi imate pravo da raskinete ovaj Ugovor (u celosti ili delom), sa trenutnim dejstvom, bez obaveštenja o neispunjavanju ugovornih obaveza i bez prethodne sudske intervencije obaveštavajući drugu stranu ako, u celosti ili delom, u slučaju (i) nepoštovanje materijalnih obaveza druge ugovorne strane u skladu sa Ugovorom, a kada se takvo kršenje Ugovora može ispraviti, druga ugovorna strana nije otklonila kršenje u roku od trideset dana od prijema pismenog zahteva od strane koja nije prekršila ugovor; (ii) zahteva obustave plaćanja druge ugovorna strana; (iii) bankrota druge ugovorne strane, (iv) zaplene značajnog dela imovine druge ugovorne strane; (v) u slučaju prestanka druge ugovorne strane iz razloga koji nisu spajanje privrednog društva.

Raskid ovog Ugovora ili otkazivanje pretplate, iz bilo kog razloga, neće uticati na stečena prava, pravne lekove, obaveze ili odgovornosti ugovornih strana koji postoje pri raskidu ili otkazivanju, uključujući pravo na zahtev za naknadu štete u pogledu bilo kog kršenja Ugovora koji je postojao u vreme ili pre datuma raskida ili isteka.

Po isteku i/ili raskidu iz bilo kog razloga, ugovorne strane se slažu da se sve plaćene naknade ne mogu refundirati, a neiskorišćeni iznosi neće biti preneti. U slučaju otkazivanja ili raskida ovog Ugovora, Podaci o klijentu ostaju dostupni u arhivi TP-a tokom 12 meseci. Tokom ovog perioda, imaćete pristup svom nalogu isključivo u svrhu preuzimanja Podataka o klijentu (tj. možete da preuzmete vaše podatke u PDF formatu i u digitalno strukturisanom formatu).

Nakon ovog vremena, TP će izbrisati sve Podatke o klijentu koji su sačuvani u ovom nalogu.

**13.** **Poverljivost**

Svaka ugovorna strana („strana primalac“) razume da je druga strana („strana koja otkriva“) otkrila ili može da otkrije informacije i/ili zaštićeni materijal kompanije stranke koja otkriva („poverljive informacije“). Takve poverljive informacije mogu da uključe, bez ograničenja, informacije koje se sastoje ili su povezane sa tehnologijom strane koja otkriva, poslovnim tajnama, praktičnim znanjima, poslovnim operacijama, planovima, strategijama, klijentima ili dobavljačima i formiranjem cena i informacijama u pogledu kojih strana koja otkriva ima ugovorne ili druge obaveze poverljivosti i/ili koje strana primalac zna ili treba razumno da zna da ih strana koja otkriva smatra poverljivim ili vlasničkim.

Termin „poverljive informacije“ ne obuhvata informacije koje: (i) jesu ili postaju opšte dostupne javnosti (osim onih koje je strana primalac otkrila kao rezultat kršenja ovog člana), (ii) su bile dostupne strani primaocu, ali ne kao poverljive, pre nego što ih je otkrila strana koja otkriva, (iii) su bile, jesu ili postaju dostupne strani primaocu, ali ne kao poverljive, od strane osobe koja, po znanju strane primaoca, nije vezana ugovorom o poverljivosti sa stranom koja otkriva ili joj na drugi način nije zabranjeno oktirvanje informacija strani primaocu, (iv) su poznate strani primaocu pre nego što ih je otkrila strana koja otkriva (v) su ugovorne strane pismeno potvrdile da nisu poverljive ili da se mogu otkriti; ili (vi) je razvila strana primalac odnosno da su razvijene za nju nezavisno od informacija koje je otkrila strana koja otkriva.

Ugovorna strana može otkriti poverljive informacije u meri u kojoj to zahteva zakon, bilo koji državni ili drugi regulatorni organ, ili sud odnosno telo nadležne jurisdikcije s tim da, u meri u kojoj je to zakonski dozvoljeno da se učini, drugoj ugovornoj strani pruži što više obaveštenja o tom otkrivanju. Strana primalac potvrđuje da otkrivanje poverljivih informacija može uzrokovati značajnu štetu za koju samo naknada štete ne bi bila dovoljna, i da prema tom otkrivanju od strane primaoca, strana koja otkriva ima pravo na odgovarajuću privremenu meru pored svih drugih pravnih sredstava koja joj po zakonu pripadaju.

Strana primalac se ovime obavezuje da: (i) čuva poverljive informacije kao tajne i da ih ne otkriva, u celosti ili delimično, bilo kom licu koje nije (i) lice za koje je strana koja otkriva dala saglasnost za otkrivanje poverljivih informacija ili (ii) zaposleni, direktor, podugovarač i treća strana koji ima direktnu potrebu da sazna te poverljive informacije jedino u svrhu ispunjavanja svojih obaveza prema ovom Ugovoru. Strana primalac će se pobrinuti da takva lica budu obavezana pravilima o poverljivosti ne manje strogim od onih utvrđenih ovim Ugovorom, (ii) da koriste poverljive informacije isključivo u svrhe ovog Ugovora i uzdržavaju se od korišćenja takvih poverljivih informacija na bilo koji način koji bi mogao naštetiti strani koja otkriva; i (iii) da koriste isti stepen brige i mere da bi zaštitili sopstvene informacije slične prirode, ali u svakom slučaju bar uz razumnu brigu i mere za obezbeđivanje poverljivosti takvih poverljivih informacija i izbegnu da treća strana koristi ili ima pristup poverljivim informacijama.

Bez obzira na prethodno, izričito ste saglasni da TP i/ili njegova povezana društva imaju pravo da podele Podatke o klijentima sa trećim stranama koje ste vi odobrili.

**14. Komunikacija**

U granicama utvrđenim važećim zakonom, TP ima pravo da sa vama komunicira u bilo kom trenutku, u vezi sa radom KÖPA servisa. Ovim se slažete da elektronskim putem primate obaveštenja od TP-a.

**15. Obrada podataka o ličnosti**

Kao deo izvršavanja svojih obaveza prema ovom Ugovoru, TP može biti u obavezi da obradi podatke o ličnosti u vaše ime u skladu sa važećim zakonima o zaštiti podataka. Vi treba da osigurate da su podaci o ličnosti koje dostavite ili otkrijete TP-u pribavljeni na pošten i zakonit način i da su, u obimu u kome je to potrebno, obezbeđena sva potrebna odobrenja od osoba čiji podaci o ličnosti se obrađuju. Kada se obrađuju podaci o ličnosti, prava i obaveze ugovornih strana su ustanovljene u Ugovoru o obradi podataka koji čine sastavni deo ovog Ugovora. Imajte u vidu da u vezi sa određenim TP rešenjem, povezana društva TP-a mogu da postupaju kao kontrolori podataka. Za više informacija o načinu obrade ličnih podataka, pogledajte Politiku privatnosti za KÖPA servis na.

**16. Razno**

*Nevažeće odredbe.* Kad god je moguće, odredbe ovog Ugovora tumače se tako da budu važeće i izvršive prema važećem zakonu. Međutim, ako se za jednu ili više odredbi ovog Ugovora smatra da su nevažeće, nezakonite ili neizvršive u celini ili delimično, ostatak te odredbe i ovaj Ugovora nastaviće da se primenjuje u potpunosti i biće na snazi kao da takva nevažeća, nezakonita ili neizvršiva odredba nije bila njegov deo. Pored toga, u takvom slučaju, ugovorne strane će izmeniti nevažeće, nezakonite ili neizvršive odredbe ili bilo koji njihov deo i/ili se složiti oko nove odredbe tako da odražavaju, koliko je to moguće, svrhu nevažeće, nezakonite, ili neizvršive odredbe(i). Svako neostvarivanje i/ili izvršavanje svojih prava od strane TP-a prema ovom Ugovoru ne predstavlja odricanje prava, ni u kom trenutku.

*Identifikacija.* TP može da koristi vaše ime i logotip na listama poslovnih partnera, u bilansima uspeha, marketinškim materijalima i na svom web-sajtu. Po vašem pismenom zahtevu podnetim kompaniji TP, TP će ukloniti vaše ime i logotip sa javnog web-sajta kompanije TP.

*Podugovaranje*. TP ima pravo da koristi podugovarače za izvršavanje svojih obaveza prema ovom Ugovoru, pod uslovom da takvo podugovaranje ne umanji odgovornost TP-a prema ovom Ugovoru.

*Nastavak važnosti obaveza.* Sve odredbe Ugovora koje su izričito označene da treba ostanu na snazi nakon prekida ili isteka ovog Ugovora, kao i sve odredbe ovog Ugovora koje imaju za cilj da ostave na snazi Ugovor nakon prekida ili isteka Ugovora, uključujući bez ograničenja stečena prava na plaćanja, ograničenja upotrebe, obaveze poverljivosti i ograničenje odgovornosti ostaće na snazi nakon Ugovora nastaviće da se primenjuju u potpunosti.

*Bez prenosa.* Ovaj Ugovor ne možete preneti u celosti niti delimično bez prethodne pismene saglasnosti kompanije TP. TP može preneti ovaj Ugovor u celosti ili delimično po pismenom obaveštenju bez vase saglasnosti u vezi sa spajanjem, akvizicijom, korporativnom reorganizacijom ili prodajom celokupne njegove imovine ako se sticalac saglasi da bude obavezan svim odredbama ovog Ugovora.

*Odnos između ugovornih strana.* TP je u celosti slobodan i nezavisan u sprovođenju svojih obaveza prema ovom Ugovoru. Ne postoji hijerarhijski odnos između TP-a (ili zaposlenih odnosno podizvođača) i vas. Ništa u ovom Ugovoru neće se smatrati stvaranjem partnerskih odnosa, joint venture-a, komisiona ili bilo šta drugo između ugovornih strana. Nijedna ugovorna strana nema pravo da sklopi ugovor u ime druge ugovorne strane.

*Merodavno pravo.* Merodavno pravo, nadležnost suda i rešavanje sporova Na ovaj Ugovor se, u najvećoj mogućoj meri dozvoljen zakonom, primenjuje srpsko pravo. Ukoliko dođe do spora, predstavnici ugovornih strana treba da se sastanu da bi pokušali da reše problem. Bilo koja ugovorna strana može da podnese pisani zahtev za sastankom u roku od 10 radnih dana ili ako lični sastanak nije izvodljiv, pronađe druge načine komunikacije koji se mogu upotrebiti. Ako ugovorne strane ne mogu da reše spor u roku od 10 radnih dana nakon ovog (pokušanog) sastanka, bilo koja ugovorna strana ima pravo da pokrene sudski postupak.

Stvarno nadležni sud u Beogradu ima ekskluzivnu nadležnost za rešavanje svih sporova ili zahteva koji proističu ili su u vezi sa ovim Ugovorom ili njegovim predmetom ili formacijom koji se ne može rešiti u skladu sa rešavanjem spora navedenim gore.